gentaiscool/nusaparagraph_emot huggingface dataset:
Nasabak program vaksinasi Covid-19, anung jai pale tau mallaki punna nisuntiki. Mingka pakkasiak mallak nisuntik, anu biasaji. Anji tau mallaka nisuntik, la napacinikkangki reaksi galesa ringang sanggenna battalak. Psikolog Anna Surti Ariani nakanai kua tala iya ngaseng kamallakkang ri jarung suntik kulle nisa’buk fobia. Anjopi nisa’buki fobia punna sanna’ dudu mallakna, nampa tenamo antamak ri akkalak. Kammai nampai na langngerek niak tau nisuntik, silalonna ia sassa’ napasna, naung songok dinginnna, tenamo kulle carita bajik. Anjo ji punna jarung suntikji nakamallakkang, kulle kijai niatasi, misalna punna nisuntuki teai nipaccinikkang anjo jarunga, kulle niurang accarita surang dottoroka sollanna tena nakasiaki kua nisuntikmi. Jai tonji pole tau riolo mallak dudu nisuntik mingka kinne tenamo na mallak.

Emotion: fear
Punna niak traumata battu ri cakdi-cakdi memang jaki, biasa sanggenta lompo jiak pakkasiak mallata ri anjo apa-apayya parek traumaki. Anne traumayya punna tena nipakballei akdakki tarrusuki ri kalea sanggenta lompo. Nasabak kullei napengaruhi ota’ siagang mentalta, punna niak tau liba dudu larro, biasa anjo nasabak niak traumana wattu cakdi’i. Singkammai Daeng Lebang, manna ni genggoi sikekdek, larroi siminggu. Anu punna niak nipauang bajik-bajiki, larromi issedek ri kitte. Nakuai ammakna, wattunna cakdi memang biasai nikanassui surang rua kakanna, biasa pole niba’ji. Nigarattaki nampa nisambilai apa-apa punna kuttui appilajarak. Anjomi naerang tarrusuk sanggenna lompo, tena nangai dudu poeng kakanna nasabak pikkirang negatipji napikkirik punna naciniki kakanna.

Emotion: sad
Tena ku rawat ki ammak ku wattun na garring bajik bajik. Ngapa kulle nakke tena ku sakbarak hadapi ammak ku. Kamma kamma anne, ammak ku lampa mi mae ri suruga salai ka selama lama na mi. Kamma kamma anne apa mi erok ku parek? Kulle ja bawang sassalak kaleng. Kamma kamma anne anjo ji bawang sanging tak bayang tekamma tolo tolo ku passangi ammak ku kaleng kaleng na maloi wattu wattu kritis na nampa nakke nyamang tinro ku ri kamarak ku. Ngapa na kulle anne kaleng nga passangi tinro banyang padahal ammak ku niak ri rampik dindingnga sementara sekarat mi. Nakke kulle ku bawa anne rasa salah yaa sanggeng ku mate.

Emotion: sad
Niak kah agang ta sesama baine lekba na sakring antu nyeri haid sanggeng na tak lange lange? Nampa niak ka dottorok rinne antu kulle na sare sarang tekamma pencegahan na barak anne tena na tak ulang ulang? Nakke mangngang nga punna harusuk ka kanre narrusuk obat pereda nyeri punna pms ka. Haloo? Nakke todong biasa na ku alamai nyeri haid sanggeng ku tak lange lange (tena na sanggeng na lange) biasa tonga nakke ku konsumsi obat pereda nyeri kah tena ku tahang pakrisik na huhuhu. Kah kegiatan kuliah ku nakke biasa na niak praktikum siagang praktik lapangan antu biasa na na parek ki kaleng ta harusuk ki aktif ak giok nampa na kuras tenaga ya. 

Emotion: disgusted
Katte ni boai anjo pengakuan battu ri cinta anjo luarak ka anjo tena niak masalah, mingka gara gara sekre siagang lain hal, sumber na anjo kulle tena na abadi. Pasti battu siagang lampai taua. Anjo sakring cinta anjo abadia katte kulla ja ni gappa battu ri puang nga, Semesta, Anjo Puang Parek ki, siagang battu ri kaleng kaleng ta. Panjari mi anjo sumber utama. Lagipula, fungsi utama na anjo sakring mallak ka sebenar na antu mi barak kulle ki na lindungi katte battu ri sakring pakrisik. Anjo mi maka na katte anjari tena ni erok hadapi anjo kenyataan kana katte anjo kekurangan kasih sayang ki ri lalang na kaleng ta. 

Emotion: fear
Talakkona Anti naboya tojek ri ballakna nampa tena naguppai. Mukonapi kamma anjo mangei ri masigi ampik ballakna, ternyata niaki ta’gentung ri lamari talakkoa. Rannuna wattu naguppai nasabak anjo talakkoa kakjalaki naballiang nampa cakdi-cakdi njari gampangi nierang-erang. Niak tips anne rawa antekamma batena niguppa anjo barangta punna nikaluppai. Pertama kiu’rangi bajik-bajik kemaeki erangi tallakkoa, kemae terakhir kicinik. Maka rua, punna tenapa niu’rangi, pikkirik mami kemaeki biasa aklampa-lampa. Maka tallu teaki boyai ri tampak singkammayya tarrusuk. Maka appa’ tongkoki matanta nampa teaki stres, kipikkiriki bajik-bajik sollanna niu’rangi. Terakhir, punna tena memangpa niguppai, mangeki boyai ri tampak maraenga, anjo ki sengkai ri aganga, anjo nilaloia.

Emotion: happy
Barak nakke tena ku kalah pengetahuan battu ri iya ngaseng nakke ku sabbuk ngaseng mi anjo teknologi penerbangan militer ka ku isseng nga, anjo mi tentang misal na teknologi Electronic Counter Measure, teknologi Terrain Following Radar, Teknologi Martin Beaker Ejection Seat, Heat Seeking Missile, Phased Array Radar, Head Up Display, Global Positioning System, Auto Rotation pada Helicopter, Night Vision Goggle, Zero Zero Ejection Seat, Cobra Pugachev flight Manouver, How to Decoy anti aircraft missile with Chaff and Flare dll. Hasselek na 98% anjo na anggap ki apa ku ngai aa tena na lazim siagang tena na populer, bahkan na makkalli inji ka. 

Emotion: shame
INFP antu siagang kulle na parek sabbarak mae ri tingkah laku na tau maraenga selama na yaa anjo mi tena ja na berkaitan siagang prinsip na. Punna prinsip na ni rendahkangi, ni hina atokah ni judge ki salah atau pokok na ni serangi secara terang terangan, kulle antu INFP larroi barak kulle na pertahankan prinsip na anjo. Nakke tena ku ngai todong punna niak tau na paksakan pikiran na mae ri nakke antu beda pemikiran ku wajarak ji tena na ngapa, assalak salingna hargai ji siagang tena napaksai taua. Pikiran ku nakke, pikiran nu kau ya pikiran nu mo. Erok erok nu apa erok nu pikkirik, tekamma nakke kulle ka bebas erok ammikkirik apa. 

Emotion: angry
Ri media sosial ri pagegere' ki battu ri video lalang kapala' ri'ba ri tanggala 2 Juli taung lalua. Teai battu ri keadaan darurat. Anjo video na ising na Rua tau baine a'pare sigea bambang ri lalang kapala' ri'ba. Anjo niak ammak na baine muda sigea ki ka anjo baine mudaya na serobot ki antrian assulu battu ri kapala' ri'ba, ri pawwangi ri ammak ka tea ko kamma anjo tapi kata tena baji' ji na pasulu ri bawa na. Anjomi na larro anjo ammak-ammak ka ri ia, ka ri pawwang baji'-baji' ji na kurang ajar na kana. Viral ki anjo video na ri ngaseng na media sosial ka, anjo tau acciniki video na na belai ammak-ammak ka

Emotion: angry
Teami issedek aklampa mange ri sikolana ii Fahri, ri katinroangna tojekji nakalimbuki kalenna. Battui ammakna natakgalak donggona, tenaja na bambang, mingka nakuai Fahri tena na bajik pakkasiakna. Nikutaknang bajik-bajiki anne Fahri kua ngurako, apa passabakkang na teako aklampa sikola. Njari anne Fahri narakakmi ammakna nampa angngarruk. Nakanai niak tau nangai nabakji Fahri, appalaki doek allo-allo nampa punna tena nisareangi nabakji mi Fahri. Injomi biasa ounna motereki Fahri lakbusuk memangji doekna. Tala lekbaki akbalanja ri sikolana nasabak anjoji taua ngalle tarrusuki doekna. Mallak dudui kamase injomi sanna’ teana aklampa mange ri sikola. Napalaki ri ammakna sollanna nipalettekmi sikola, passangmi bella ka teami ri anjo sikola sallona.

Emotion: fear
Niak sekre wattu anjo pas ku nakke sementara nongkrong siagang agang agang ku rinjo, tiba tiba iyaa na kiok ka. Nakke tena ja ku erok mae ri iyaa kah memang tena ku issengi nampa ballisik tonga. Iyaa anjo wattua nakke tena kana mallak ka, ballisik apa. Mingka iyaa tattak ja na kiok kiok . Akhere na nakke mae ma nampa ku kutaknangi kana apa? Rinjo mi iyaa na kana iyaa erok ki pacaran siagang nakke. Nakke ku jawab mi, pedofil ki pak? Erok pacaran siagang anak anak SMP? Ukrangi umuruk ta, sinampe mami antu ni mate, anak baine ta erok ni bawa kamae. Lekba mo nah dahh. 

Emotion: fear
Nakke ri Sikola Menengah Pertama amboyama informasi tentang kuliayya ri koranga siagang tv, awala'na nakke ta'beso akkuliah ri UGM jurusang Perencaang Wilayah siagang Kotayya. Wattuna SMA semakin antusiaska amboya informasi. Punna ero' lulusu Seleksi Nasional Masuk Perguruan Tinggi Negeri anne wajikki progres akademina baji', nilaina baji' siagang prestasina baji' tongi. Nakke anjari patujuang terasa' punna ero' jai loba nasaba' ero lolos ri Perguruan Tinggi Negeria tena na tes. Akhirna nakke gagal ri jalur tanpa teska anne, agangku nia lulus angai tong kurasa. Jai tes kuikuti tapi se'reji nalulusu'. Jalur undanganga kuondanga tapi tena kululusu' anne anjari jalur sawala'ka nasaba' nilai wajikki baji' siagang jai tong sertifikat lombayya diboya. Tena nia' perjuangan lammoro, tena nia' instan.

Emotion: happy
Anjo nomorok sekre, tena kulle panik ki, usahakan katte sannang ki nampa cinik ki anjo indikator tekanan anging na ri speedometerek na anjo niak ka ri sebelah kanan rawa indikator na RPM punna anjo jarum indikator na niak ri titik kurang battu ri satanga na nakke isgang sannak jelasak na na kana tea maki lanjutkangi perjalanan ta. Menepi maki siagang mari maki rong pa moni anjo mesina na barak kulle na isi angin na ri tabung rem na, cinik ki indikator angin na punna anjo indikator na naik ki arti na anjo rem na lalang keadaan normal ja berarti anjo.

Emotion: fear
Agoraphobia antu mi agorafobia antu mi sakring mallak mallak atokah cemas berlebihana mae ri tampak atokah apa apa anjo na parek ki penderita na na sakring panik, terperangkap, siagang tena na berdaya, atokah sirik sirik ki. Umum na agoraphobia anne timbul ki punna anjo penderita na erok lampa bella atokah niak ri tampak tampak publik terutama anjo jaia tau. Fobia antu mi kondisi punna anjo taua na alami reaksi mallak mallak anjo berlebihanga mae ri apa apa. Anjo sakring mallak mallak nakulle ni sebabkan ri jai hal, contoh na niak na sakring mallak mae ri sekre kondisi atokah situasi, singkamma tampak jai tau. 

Emotion: fear
Punna niciniki artina lalang ri KBBI, anjo punna nekkereki pakamma erok tampil ri dallekangna jai tau, artina apparekki atau akkanaki lalang keadaang sannang, tena karo-karo siagang lingu, annemi kulle panraki bateta akkana ri dalekangna taua. Anjomi paling pertama parallu ki pare punna erokki lancarak iareka pala’ diangki mange ri Karaengata’ala, injo ji sekre paling bajik kulle tulungki. Nassami iyya tania pala’ doangji bawang, parallu tongki usaha kamma pa jai-jai latihangta sollanna ki kuasai intu apa erok nipau salla’. Nampa pokuski teaki sambarang pikkirik, pokuski ri intu apa la nipaua. Njari tena na lari maraeng anjo pikkirangta, intuji bawang niu’rangi tarrusuk njari bajiki pikkiranga. Intu parallu kiparek sollanna tena na dumbak dudu punna accaritaki ri dallekangna taua.

Emotion: fear
Risubangngi akkioki Amran, Resa mange nakiok, agang bajikna. Kutaknang mi anne Resa ngurako bro, nakuai Amran uranga, niakbtau la mange kubakji. Njari nakana Resa eehh panaungi rong nyawanu, nai la ni bakji, apa saba’. Nakuai Amran kodi dudu pakkasiakku ka na bakji andikku, moterekna sikola andikku, ejai rupanna, nakuai lekbaki nibakji surang agangna nasabak eroki appalak doek nampa tala nisarei. Pakrisik dudu nyawaku ciniki andikku kamase ngarruk ka nibakji surang agangna. Nakke sitangnga mate jagai bajik-bajik andikku ka tena ngasengmi tau toaku. Nakke parakai bajik-bajiki, pakasannangi nyawana allo-allo, anjo agangna mange bakji rupanna, kurang ajarak kamma, erokki kukanassui sollanna tena na pakamintu issedek muko-muko. Tena niak jamingi la na bakji issedek muko andikku kamase.

Emotion: angry
Ri Indonesia, bidang pelayanang memang sanna’ bellana punna nibandingkangi surang Negara majuyya kamma Jepang siagang Korea, tea maki bella, Singapura mo ring cinikki. Ri Jepang siagang Korea sanna bajik etikana injo pajamayya ri kantorok, lu’muki pole batena akkana, njari bajiki pakkasiakna tau langngereki. Profesionalitas na panjari nomorok sekre. Mingka kinne ri Indonesia, anjo pajamayya ngaseng nasawalak dudu nasombereki taua ngaseng. Sanging gamussu mamo tanjakna, kamma tau loe dudu masalana, nampa katte napatabai. Apa tong ni issengangi kitte kamase. Anjomi jai kinne biasa kabara’ soal pajama sibakji surang toananga. Nasabak memang biasa pajamayya tena napaduli duduki toananga. Kakdek somberekji, bajikji akkana ri katte ngaseng, pasti tala niakji kajariang kamma anjo.

Emotion: angry
Ivan Gunawan lekba anjo na caritai wattu na kaleng na sempat na tolak wattu na ni sare mie instan ri Bunda Corla antu na sakring kaleng na gelisah wattu na na cinik keadaan ballak na antu ni nilai kurang tangkasak. Bau amis na kana Ivan Gunawan. “Tekamma mi di’, iyaa anjama punna baribbasak allo allo sanggeng na bangngi. Iyaa punna allo mi sannak mo mangngan na, nakke ku sakring tena mo kodong anjo wattu na erok na pattasak ballak na deh. Iyaa balli daging sekre kilo iyaa mi na pallu anjo nampa lalang na sekre minggu anjo narrusuk mi na kanre” na kana Ivan Gunawan. 

Emotion: disgusted
Riolo katte jarrek ri watttuna SMA ngaseng nasaba' singkamma ri wattuna SD, SMP, sanggena SMA. Katte anne jarrek dudu, bahkan pirangna aganga appare'ki semacam geng akkumpulu'. Nakke kuring sipengka nasaba' ero angalle akkuliah ri Surabaya siagang tena se're agang SMA ku angalle universitas ri singkamma kotayya. Anjo zaman tenapa nia' HP, anjari wattuna lesanga ri Surabaya sanggena nakke le'ba' akkuliah passimbungang paagangangku tappu'ki, Sikali nakke mae ri Bali siruntu' siagang agangku anjo mingka rasana pangangangka maraeng nasaba' nia' ngasengmi agangna panggapanna, nia' garumesa anjama, annikah, siagang angurusu' anak, bahkan nia'mo ammate. Ri wattuna nia' media sosial kattepirangna kulle siboya anjari siruntu' poe. 

Emotion: sad
Ri kammayya anne loe tau erokangang ammali motorok kontang ni bandingkang cicilik, kamma anjo carana ammalli motor secara kontang ri Yamaha tantuna sanna na bantuki tau eroka ammallo motor secara kontang. Mingka kenyataanna niaka terjadi tau eroka ammalli motor kontang  malah na pakasusah siagang sales lebih na pantingkang paballi secara cicilik.
Asingkamma surak-surakna iareka hargana na panaik sewattu-wattu. Tujuanna supaya anjo paballina na suroh ammalli secara cicilik ni bandingkan kontang, ngapa na kamma anjo supaya loe parasenna antamak ri salesna. Punna erokki anghindari kammayya anjo sibajikna ni persiapkang memang surak-surak na parallukanga, siagang ammalli motorok ri dialer resmina, siagang parallu ni paratikang bajik-bajik alamat ballakta supaya tena na salah kirim.


Emotion: happy
Anjo isi na video viral na ri TikTok andin, na caritai wattu na malla ammotere kale-kale ri allo bangngi ammotere na ri acara na agang na ri minggu bangngi ri allo Rabu tanggala 23 Desember 2022 lalua. Na tulisi' ri video na bangngi dudu mi na ammotere, malla na mo ri jappaya kale-kale angngerang motoro'. Ka tangngah bangngi mi anjo wattua, anjari sepi mi jappa ya. Anne mi na pare' malla ki Andin. Tapi na cini ri dallekang na niak rua motoro' jappa anjari na ikuti mi anjo motoro' ri dallekang na supaya tena na malla dudu kale-kale angngerang motoro'.

Emotion: fear
Ri sekre sisi niak antu tau ka linoang na bajik bajik ji, mingka kulle niak ki narrusuk lalang na tena yaa appunna. Jai mi na parek mingka sanging gagalak ki, iyaa anjama antu jujuruk siagang rajin. Sayang na bencana yaa sanging battu mae ri iyaa, sanggeng na iyaa moterek mi sedek rinjo lubang kemiskinan na. Ri sisi maraeng nga niak tau rakusuk siagang licik ki, iyaa na pakei cara cara barak kulle na gappa keuntungan na, bahkan antu na parek rogi agang na atokah kerabat na. Ironis iyaa anjari tau ak punai nampa ak pengaruh ri lingkungan na. Keberuntungan na ni cinik sanging battu ri iyaa. 

Emotion: angry
Bantuk solidaritas ri battu na Kanjuruhan todong ni lakukan battu ri Gusdurian malo platform donasi antu niaka mo izin na. Namppa kulle todong katte ni cinik distribusi donasi kah niak dokumentasi antu sanging ni update. Donasi ak bantuk doeng anjari bukti kana sannak jaina pihak assare simpati mae ri korban kejadian ri Kanjuruhan. Battu mae ri anjo ngaseng, antu doa doa yaa todong tena na putusuk siagang harapan bajika ak jappa narrusuk ki. Conto na mi ni adakangi acara doa siagang jai tau ri 4 oktober 2022 ri Mandala Krida. Jai tau ngai sepak golok battu ri daerah daerah maraeng nga akkumpuluk anjari sekre na palak doang siagang ngaseng.

Emotion: sad
Nakke tena ja niak artis atoka selebriti, atokah tau kelong sannak ku ngai na. Nakke memang lekbak ku ngai sekre rua tau selebgram atoka selebriti. Mingka anjo pisakring ngai ku tena ja na sallo, kulle bialng menit atoka allo ja. Lekba anjo mae ki motere ri realita na kehidupanga. Ki ngai kulle ji iyaa mingka punna bella dudu mi level na ni ngai anjo taua ku kana nakke pelak pelak wattu jaki siagang perasaan ta. Cinik mi anjo ngaseng burakne burakne aa ri rate. Anjo ngaseng rela ambayarak labbi kah erok na ja ak jabak tangan siagang anjo cewek cewek na oshi areng na.

Emotion: happy
Burakneng ku iamiantu tipe tau sannak santai. Mingka ia lekbak na taba jarra na sikap terlalu santai iamiantu ketinggalan kereta. Caritanna ri barikbasak, sebelumna mae ri stasiun, burakneng ku sempat angngantaraka mae ri ballakna tau toaku, nakke ansuroi angnganre riolonganna na berangkat. “Niak inja waktu ka perjalanan mae ri stasiun sitanga jam”. Karna tena na erok na tollak pappalakna matoanna ia pung amminawang sarapan pagi borong-borong. Sala sekre tradisi lalang keluargaku untuk antayang ngaseng taua lekbak ang-anganre, nampa appalak kana untuk akjappa. Nakke ri wattua tena kusadarak buraknengku berulang-ulang anciniki matangku, kamma tahu galesah, mingka tetap ang-nganre singkamma tena niak terjadi apa-apa, nakke terakhir ammari ang-nganre. Singkat caritanna 45 manit burakneng ku appalak kana mae ri stasiun, ia attalipong mae ri nakke akkana karetana  na berangkat mi 15 laloa, ternyata ri akrungang mae ri stasiun niak terjadi kecelakaan. 

Emotion: surprise
Jari kamma anne, anjo baribbasaka nakke ni palakki tulung ri amak ku barak ku alleangi doek ri ATM ka niaka ri komplek ku. Isseng kana nai bisik bisik antu mae na parek ka pikkirik barak mae ka ri puskesmas antu sekedar ni cek ji anjo BPJS ku kulle inji ni pake tena. Wattu na anjo nakke bingung nga todong erok cek garring apa, akhere na tappikkirik ma iseng ku cek salah sekre na bagian kaleng ku. Ternyata tena ni sangka, dottorok langsung parek surat rujukan mae ri spesialis bedah. Takbangka memang takbangka. Nakke ku kuputuskangi tong moterek nampa mae ka poek ri dottorok bedah.

Emotion: fear
Ini suarri acara ulang tahun tentuna tena na gannak ni rasa punna tena kado ulang tahun. Kado iamiantu sekre hadiah ini passareang mae ri tau niaka ansuarri allo  ulang tahun na biasana battu ri urang na iareka bija ambani na sebagai bentuk kasi sayangna. Assare kado tena na mangking allo ulang tahun bawang, mingka kulle assare ri wattu-wattu lalang sikuntung moment, bajik lalang suka iareka duka. Sala sekre contoh  assare kado ri wattu duka iamiantu punna niak sekre karyawan lekbak anjama ri sekre perusahaan lalang kurung wattu sannak mi sallona, tiba2 na putuskan untuk assuluk anjama battu ri perusahaan untuk ansarei kenangan terakhir mae ri karyawan ri wattu kalakbusanna anjama. Iangasengna karyawan niaka ri sekre bidangna skagang karyawan sumpaeng pasti na sarei kado perpisahan. 

Emotion: surprise
Salah sekre na pemicu paling lompo antu ni alami ri jai tau antu mi na mae mi ri puncak na kadar stres lalang kaleng ta. Stress siagang cemasak ta antu labbi labbia kulle na pengaruhi kesehatan na kaleng ta siagang mood ta. Punna tena ni batasi, katte kulle ni alami perubahan suasa ating ta antu secara drastis. Sindrom pra menstruasi anne atoka PMS biasa na munculuk ri wattu wattu sekre atokah rua minggu sebelum na periode menstruasi. Gejala antu biasa yaa munculuk antu mi perubahan suasana ating ta ni minawangi ri perubahan nafsu kanre siagang mangngang ki. Gejala na antu munculuk ka kulle beda siagang antu tau lainga.

Emotion: angry
Raffi Ahmad larro lompoi lekbakna ni prank ri Uya Kuya. Sebelumna anne Uya Kuya narencanakang memang tongi erok nakarenai Raffi Ahmad iareka wattu intu nakontrolki ballak beruna. Konjo, Uya Kuya niak nakiring sekre tau nampa anjo taua nakuai iya battu ri pemerintayya, ngerang tongi pole kamma berkas sollanna anjari butti kua tojeng-tojeng anne kajarianga. Nakua anjo taua, anne ballak beruna Raffi Ahmad tena nasesuai siagang prosedurka. Raffi Ahmad tena natarimai, najelaskangi kua anne ngaseng pembangunanna cocokmi sesuai siagang prosedur. Teako kakkarena surang nakke, anjo nakua Raffi Ahmad. Tena sallo curigai Raffi nampa eroki naerang anjo taua mange ri pengadilang. Wattunna larro dudu Raffi, tena sallo battumi Uya Kuya nakuai Raffi nitabai prank. Takkallasak tommi pole nyawana.

Emotion: surprise
Tinroi Ramli nampa nalangngerek sa’ra garumbang, takkallasaki nyawana ri lantang bangngia. Sitojeng anginga lakbiringi naerang ballakna dende. Mangei nakutaknang ammakna, mingka ra’raji tinrona. Mukona pi kamma anjo nampa naciniki pantarakna ballakna niak tallu ballak ancuruk nipakamma anging risubangngi. Battumi anne Bupati mange ri ampik ballakna nampa ngerang kanre-kanreang surang bantuang maraenga. Batena todo’ ngarruk anjo ngaseng nitabayya ballakna kamase, apakah ancuruki ballakna lalang sibangngi. Tala niak sangkai la niak anging sanna’ risubangngi nampa tangnga bangngi pole, wattunna ra’ra tinrona tau njari pabangka-bangkai. Tala niakmo kulle niselamakkang apa-apanna taua kamase, anjo pole baganna tala niak ji tau korbanna, balakji ka anjo apa-apayya kulleji niboya pole.

Emotion: fear
Anjo kejadianna ri allo Salasa tanggala 11 Januari 2022 lalua. Rio tena na sanggup na rem motoro' na ri turunan ri gunung ri daerah Maros, Sulawesi Selatan. Ka anjo wattua bonceng tallui siagang agang na anjari tena mi na kulle na tahang beban ri motoro' na. Untung na kulle ji salama' Rio siagang rua agang lainna ka na pabelokki motoro' na timbunan pasir na pare' ka warga sekitar ka anjo. Kasus rem blong ri motoro' matic na Rio, memang gampangi rem na blong ka bambang dudui rem na ka tena biak mesin brake na a'bantu na kurangi laju motoro' na ri turunan jappa ya.

Emotion: fear
Awalak na iya kurang setuju ii kah iyaa kah beru beru mate andik na nampa ni kikburu sumpaeng. Mingka nakke ku jawab, punna tena ni selesaikangi kamma kamma anne, kapan pi sede? . Akhere na erok mi na iyakan. Nakke ijinga rong ku boya kamae posisi na bayuang ku. Lekba na sikbuntuluka siagang iyaa ri tampak keluarga na nakke ku jampuk mi anjo tong bangngia. Teai kana masih berharap ka siagang iyaa , mingka nakke ku pikkirik ki areng bajik na kah keselamatan na iyaa kah ku isseng kana anjo cowok na baine yaa terkenal ki wow punna kriminal kekerasan. Kulle ji kapang ni mengerti kah battu na inji ri awalak iyaa jaii pertanyaan na nakke ku isseng ji iya niak na rencana kan.

Emotion: angry
Parekki rua (2) tabungan, sekre ni pake transaksi nampe sekre poeng ni pake nabung. Riolo nakke parek tabungan BCA siagang tabunganku BCA. Jari punna niak doek antama nakke kulle ku transfer langsung mae ri tabungan sekrea nampa tena ni parallu mallak ni taba potongan siagang biaya admin lompo. Kurang na kah anjo ji kulle ni alle punna niak mo sekre juta, punna kurangi tena kulle ni pake. Nabung bulaeng todong ri tabungan bulaeng pegadaian. Nahh anne mi ku ngai kah buka tabunganna ringan nampa kulle ki baung siyapa ni kerokki minimal 5000 rupiah (anne riolo nah, kulle kamma kamma anne niak parubahan) . Mingka punna katte erok cetaki bulaeng na parallu ki bayarak 175 sabbu (riolo nahh).

Emotion: happy
Tampakna sepele mingka hal anne sekrea kulle saja na pareki selera nganreta aklanyak. Ya, ‘angguppa’ tai tau niaka ri wc sabak tena na sirangi kulle na ganggu allota punna niciniki. Salain napareki taua langsung ringi’-ringi’, anne taia niaka tattempele ri wc iareka tena na siram tangkasaki akkiok kuman passabakkeng garring. 
“Nakke lekbak angguppa ‘zonk’ ri toilet kantor. Jari riwattua wc accidonb. Pas ka antamak, keadaanna sementara tattongko. Pas ku sungke ternyata niak tai ammawang. Nakke langsung taklangnge-langnge anciniki,” kanangna Riana, Tau ammacayya detikHealt, singkamma natulisik ri allo salasa (9/9/2014). 
Mae ri tai niak taktempe kassa anjoeng ri wc, tena na kulle lanyak manna lekbak nisiram siagang jeknek loe-loe, kulle saja ia anjari patanda niakna lemak ri taina. 


Emotion: disgusted
Wattunna aklampa surang aganga Pia, gena na pala’ kana surang ammakna. Nakuanaji eroki sengka sinmape dudu ri mol ka ammalli bo’bo’. Mingka ri mol kaX siciniki Pia surang ammakna, ammalli sepre. Langsungi nikiok Pia. Nikalarroi ri dallekangna bayuangna, nipisangkaimi sibuntuluk pole. Ejana mamo rupanna Pia, pucca’ biberekna, kambang mami kakmurunna napakamma ngali’-ngaliki nikanassui na jai tau. Nakua mami injomi tena ku pala’ kana ka ku issengi pasti la larroki punna ni issengi. Njari intumi dih biasa nasabak mallakki nikanassui, njari tena ki kana-kama, padahal pila’ larroi anjo tau toayya punna naguppaki balle-balle, maraeng nikua maraeng nagaukang. Anjomi bajik punna nipauang memangi, punna tena napabe’bengaki tea tommaki aklampa. Biasa kamaseangji anjo punna nipinawangngi. Punna maraengi nikana, maraengi nigaukang, nampa niguppaki, nassami larro iyya tau toayya nasabak niballe-ballei surang anak bainenna kamase.

Emotion: fear
Alhamdulillah na niak tabunganku battu ku ji anjari ana’ dara injomi ammali ma kadera, lamari, siagang barang-barang ri palluang ku anjari annyamanga ku sa’ring punna a’pallu kale-kale tena na ku balli kanreang battu asullu. Tena mo poe ku jujai bura’ne ku ka niak ji doe tabunganku battu ku ri anjama ri mol ka. A’pare usaha ca’di ri bidang kanre-kanreang siagang bura’ne ku, anjomi modala awal na niak mixer, oven, na komporo’ gas. Mudah-mudahan kulleka siagang bura’ne ku a’pare usaha ca’di berkah rejeki na ri balla tanggaku. Anjari punna niak mi ana’ ku tena na mo ku jujai ekonomi ku siagang bura'ne ku.

Emotion: happy
Forrest Fenn, antu mi areng na tau sekre kolektor seni niaka ri taung 2010 laloa na putuskangi na kuburuki harta karun na antu bedeng bongkahan bulaeng nilai na kulle USD 1 juta atokah punna ni rupiah ki kulle Rp14,1 miliar. Lekba na anjo sebelum na iyaa berhaselek ki gassing battu ri penyakit na antu kanker hati. Mingka battu ri petunjuk lokasi tampak na anjo harta karunga ni tulisiki lalang sekre puisi ri auto biografi na na parek sejarah beru mae ri pemburu harta karun sanggeng na alami kejadian nahas. Lalang na 10 taung pemburuan, niak sejumlah petunjuk anjo na renggut ki appa nyawa nampa jasad na ni buntuluki tallang ri sungai niak tong mattung mae ri jurang nga. 

Emotion: surprise
Anne mi panggaukang masyarakat na Indonesia na anjari nilai budaya ri lalang tallasa hukum na ri Indonesia. Jai tau malla anjari saksi ka malla ki antama ri persidanganga nampa malla ki ta'pela wattu na. Anjari punna niak tau accini tau ri jappa ya, na tabrak lari pajappa lain paham-pahamga tea erok anjari saksi ka teai na amminawangi proses hukum ka nampa teai na pela'-pela' wattu na ri persidanganga. Haris Budiman anjo Ketua na LPSK a'janji erokki na lindungi kasalamatan na anjo ngaseng saksi-saksia ri Indonesia. Anjomi masyarakat ngaseng tea mi na malla anjari saksi ka pasti ri lindungi siagang LPSK.

Emotion: fear
Kulle ni salai ki battu ri ammak ku antumi anjari kajadian paling battalak ku lalangi ri lalang lino ku. Nakke taklekbaki aa ni ajarak ri sikola siagang kampus tekamma caranna ni hadapi antu kalampaang na ammaka, jadi tena pa ku issengi tekamma ku maloi anne. Anjo alloa, katte nganre injaki roti mak sore. Wattu na ku isseng kana mamak tena mo ri lino, nakke langsunga moterek battu ri tampak anjama ku, assuluk ka, ku cini jai tau ammalo, tau si gandeng, tau nganre siagang tau makkalak. Kah memang tena niak tau ang ngissengi tekamma anne sedih lalang ati aa. Kamma kamma anne nakke ku isseng mi tekamma ni sakring ni salai ri ammak.

Emotion: sad
Punna katte sengka mae ri Korea Selatan, tea maki heran punna katte biasa ni buntuluk ki anjo pasangan bayuang ammake baju atokah busana kembarak ka. Misal na, anjo buraknea siagang baine aa singkamma ii sipakrua ammake jaket jeans, t shirt siagang sneakers warna kebo, atokah sekedar aksesoris ji singkamma ya beany hat siagang syal antu motif na singkamma ii. Rinjo mi anjo apa apa yaa umum ji ni parek ri pasangan nga ri Korea Selatan. Ri Korea Selatan anjo poeng, anne fenomena yaa ni isseng ni sakbu kana Couple Look antu pakarammula ni langerek wattu na inji beberapa taung laloa berkatna media sosial ka. 

Emotion: shame
Sibakji Asep surang Reza. Anne Asep emosi dudui njari nabakji rupanna Reza. Takbangkai anne Reza ka ni bakji surang kakanna, anreja na pakrisik rupanna nibakjia, atinna ji pakrisik ka nibakji kamase. Suluk ballakmi anne Reza sambil ngarruk. Anne Asep monnongi napabajiki pakkasiakna, appikkiriki ngurana na bakji andikna. Nasassalaki kalengna nasabak anjo kakak mustina na ajaraki andikna bajik-bajik tania na bakji. Nampaipi nakamaseang andikna, ngurana na bakji nampa anu lompo ngasengmo dende. Anjomi dihh punna larroi taua, teaki langsung naik emosia, punna larroki tea laloki ammakji, pauang mami, manna anjo larro-larroi taua mingka bawana ji bawnag larro, tala ngapaji, mingka punna limanna goyang, salah memang tommi anjo iyya, pasti ni sassalaki kalengta m, njari pala’ pammopporang memang maki.

Emotion: sad
Nakke ku sassalli kaleng ku tena ka niak ri rampik na ammak ku ri wattu wattu akherek na tuo na. Iyaa, cocoki memang ammak ku mae mi lampa ri suruga wattu na ganas ganas na anne covud 19 varian delta, ammak ku harusuk antama mae ri ICU lekbak na attayang ri IGD lalang na siallo sibangngi lalang kondisi sanna ka kodi na kodong, ammicara takkulei mi, matang na tattutup takbuka punna niak na langngerek manna sikedde sakrang siagang darah lekba assuluk suluk mi battu ri bawa na ammak ku. Allo ka tallu na niak ri lalang ICU tena kulle ni agang ngi siagang keluarga, anjomi parek ki ngaseng sekeluarga ngisseng info na ammak ku battu mae chat whatsapp na ji perawat ka ri ballak garring. 

Emotion: sad
Pakaluruk aktif iamiantu tau aktif akkaluruk langsung battu ri kaluruk tambako, siagang pakaluruk pasif iami antu tau niaka ri sampikna na isuk langsung ambungna kaluruk secara tena na sengaja. Manna anne ruayya sanna merugikang kesehatang, mingka sebagai pakalluruk pasif labbi bahaya untuk kesehatan. Anne sabak tau pakaluruk sipakrua antama ambunna ni isuk antamak ri kalenta tembusuk paru-parunna. Sementara sesa ambunna anjo na samburuka akrikba na rimbukang anging siagang akulle secara langsung ni isuk tau maoraeng nikanayya pakaluruk pasif.
Pakaluruk pasif anne lebih rentang nit aba panyakit singkamma garring paru-paru, tamae anne ambu battu ri  kaluruk antamak ri paru-paru na sabak katte akkulle sesak napas.


Emotion: sad
Mae ki battu ri tampak ta kamma kamma anne, boyaki suasana beru. Kulle teai katte kodi pakkasiak ta, mingka memang tong lingkungan ta tampak kodi kah toxic ki. Depresi tena na niak bawang ja tiba tiba, mingka niak pareki kamma anjo. Nakke wattung ku ri rawa, na bellai ka agang agang ku antu riolo sannak akrab ri nakke, sahabat sahabat ku todong tena na paduli, malah akkakkalak ji punna accarita tojeng tojeng nga mae ri iyaa (pedahal nakke tau na tena ku ngai carita) tena niak dukungan battu ri kaluarga ku, beban bawang ji. Mingka lekbak ku anjama siagang lette mae luarak kota, nakke ni sipabuntuluk ri Puang Allah Ta’ala siagang lingkungan bajik, tampak anjama nyamang, siagang agang agang sannak bajik na.

Emotion: sad
NB na rahasiakangi anjo kejadian ka ri totoana ka malla ki ri kallarroi siagang na pare' pa'risi ki nyawa na totoa na punna na issengi anjo kejadiang na le'ba ki ri perkosa. Rua minggu anjo NB na rahasiakangi anjo kejadian tena baji' ka ri totoa na. Na issengi na totoa na anjo kejadianga ka agangna NB pawwangi. Anjo peristiwa perkosaan ka le'ba terjadi ri allo Salasa, tanggala 30 Desember 2014. Sedangkang anjo NB na totoana berui a'laporo ri SPKT Polresta Pelembang ri allo Juma' tanggala 9 Januari 2015. Na kana NB mallaki NB ri kallarroi totoana siagang na pa'risi nyawa na totoana punna na issengi anjo kejadianga, anjomi tena na pawwangi.

Emotion: fear
Ri wattu pandattarang melalui jalur undangang, panilaiang utamana inne iami antu jalur nilai rapor, riolo nilai raporku sannak biasa biasaji. Mingka nilaiku tena na lekbang naung-naung kabalikanna sanging naik, ri wattunna anjo ka nakke teaja assaingang akrurung urang-urang kalasakku kajariangna jurusang ku allea ku cokko mae ri urang-urangku, ka tena ku percaya kalengku assaing siagang urang-urangku ri jurusang assingkamma anjo tinggi tinggia nilai raporna.
Na rapikmi antu pengumumang asselek jalur undangan, nakke tenaja ku akkaro-karo dudu assungke pengumumanna ka ku issengi kana pasti lemeki ka loe tau assungke pengumumang.  Jari lekbaku assambayang subuh ku sungkemi webesitena, Alhamdulillah tampilanna layarna warna ijo battuanna luluska jalur undangang.

Emotion: happy
Nakke anjari korban oknum polisi penipu. Cerita na kamma anne, subangngi ri allo Kamisik 4 Februari 2021 agang ku ngajarak ri sekrek sikolah areng na Bu Ninik na punnai agang Facebook antu polisi bedeng. Iyaa Duda rua anak na ni salai matei ri baine na, umuruk na 40 taung. Chat chatan ngi siagang Bu Ninik nampa na palak nomorok whatsapp na Bu Ninik. Sedangkan anjo Bu Ninik memang janda tongji mingka na punnaimi cucu 3 (tallu) umuruk na 50 taung. Kah na sakring toa dudu mi nampa anjari nenek nenek mi. Bu Ninik niat na jodohkanga siagang anjo, kah umuruk ku sebayai siagang anjo polisia. Singkat carita na nomorok wa ku ni sare mae anjo polisia atas izin ku tong ji. Seketika anjo todong polisia na teleponga siagang na video call ka erok baku isseng siagang nakke.

Emotion: angry
Ri wattu ni tarimaku ri pakkulianga, sanna injo rannuku. Nitarimaa ri passikolangang injo kukerokia. Pole na injo urang bajikku nitarima tongi ri sekre pakkuliang arurunganga, manna sisasa passikolang. Nakke nitarima ri passikolang hukunga, na ia ri passikolanga bahasa inggrisika. Mingka sikambaniji, jari kulle assimbuntulu allo allo punna lekbaki tawwa kulia. Ri pakkuliangan pole, simbuntuluka rurung loe urang beru tu battu ri maraeng maraeng daerana. Nia mo pole injo, battu ri daerah Jawa, Sumatra, na paling timboroka ri Papua. Inne ngaseng nipaksekreki ri sekrea kalasak. Lakbiring allo alloki sibuntulu, na inne tommi assikkoki jarre jarre paurangan sikamma passakri battangan rurung ia ngaseng. 

Emotion: happy
Anjari konten creator loe tantangan tersendirina supaya akkulle terus angngasselek karya akkullea na nikmati tau ma takbalak. Konten niaka kualitasna akulle memikat mae ri pacinik-cinika supaya selalun na tayang-tayang konten silanjutna ni pareka. Konten creator assalak mangkasarak Tumming siagang Abu, assarei cara-cara ngonten passabakkeng anne ruayya anjari terkenal siagang sukses anjari konten creator ri Mangkasarak. manuruk Tumming, Kuncina punna erok anjari konten creator sukses iami antu apparek konten anjo kullea tembusuk mae ri atingna pacinika.
Kalengna akkana, Tumming Abu lalang produksi konten na sanging usaha ang-ngangkak tema hidupan allo-allo na masyarakat. Sebagai masarakat mangkasarak, Tumming-Abu berusaha ri setiap kontenna niak nuansa lokal ri tallasak allo allona masarakat kususna ri Mangkasarak


Emotion: happy
Sikolah karakter ruangpulo appa SD Muhammadiyah Surabaya anne appare'ki kegiatan pappilajarang cara maraenga siagang akarannu-rannuang. Anne SD a appareki outbond anne riharapkanhi kullei napakassa passari'batangang siswayya siagang nasayangi ngaseng ciptanna tuhan ri alamka siagang ri alam anjari pangalamang siagang pengamalan bintang karakter. Pengamalan karakter anne kullei ribuktiikan siagang jujuru'ki nisareang informasi siagang tena nangalle sesuatu teai hakna, naikuti ngaseng instruksia siagang pesan nisareangi ustads siagang ustadzahyya siagang kullei najaga barang-barangna, siagang akkana bijak ribuktikangi rijagai lisanna kana-kana ra'masaka siagang kalaimat kulle nasakiti tau maraenga. Tau toayya angantara'ki anne anakna rannu nia' anne kegiatan outboundka. Maraeng apakarannuki ri muridka, natingkatkanki kebersamaanga, kerjasama siagang angappa pangalamang maraenga.

Emotion: happy
Amminawang ngaseng ma injo giveaway na ancol ri instagram kq erokka anggapa tiket na ancol cuma-cuma. Hadiah se’re na ku gappa ammantang ri hotele’ na ancol si allo, sannang na nyawa ku ka kulle ku erang ana’ na bura’ne ku ammantang ri hotele’ ka gratis poe. Anggappa ka poe hadiah battu ri instagram na ancol edisi allo na allo ammak ka 22 Desember 2022 subangngi, hadiah na sallomi ku keroki, anjo tiket dufan. Teai ji tiket dufan ji ku gappa, anggappa ka poe tiket antama ri wisata beru na ancol anjo ri Jakarta Birdland na ku gappa poe angnganre ri Balla kanre na ancol, Nyiur resto.

Emotion: happy
Punna niak nisakring tala bajik, tena nasesuai siagang erokta, tenaja ngangapa. Memang kammai la larro tau, ballisiki, dodongi nyawayya, tena niissengi apami la nigaukang nasabak kamma anu lannya’ sumangak tallasakta. Teaki kammanjo dudu, paralluki gaukangi anne ngaseng sollanna tena ki dodong dudu. Pertama kulleki paui ri tau kipercayayya, punna niak erok kicarita, caritami mange ri tau, agangta kah, ammakta, nasabak punna lekbakmi nipauang tau, biasa bajikmi nikasiak. Maka rua punna teaki niisseng ri taua, kulleki annulisik ri bo’bo’ tentang ia ngaseng kikasiaka, apa parek dodongki siagang maraenga. Maka tallu, paralluki kapang pila’ nijai’i pala’ doangta ri Karaengata’ala, assikkirikki, jai-jai pasuluk sakka’ta. Terakhirka, kulleki gaukang apa ningaia sollanna kikaluppai anjo apa parek dodongki.

Emotion: sad
Injo ngaseng urangku, nitarimayya ri pakkulianga, nia ngaseng carita na kasukkuranna sekre sekre tau. Massing massing injo nia alasanna ngura na na pile inne passikolanga. Punna dattaraki ri pakkulianga, katte ngaseng ammileki tallu pappileang. Punna lulusuki, intu nassami ri sala sekrenna. Nakke termasuk tau appilei inne passikolangku ri pileang maka sekreku. Mingka loe tongi injo, ri pileang maka tallu, mingka injo nakalulusi. Mingka manna injo ja, na sannamo sukkurukna ngaseng, ka loe tongi injo urang urang maraenga injo tenayya na lulusu ri sekre pakkuliang. Kammana mi injo, na minro mae ri kampongna rolo iareka appilajara untuk ujiang ri wattu labattua. 

Emotion: happy
Mingka pengalam paling menakjubkan antu mi wattu ku nakke siagang beberapa agang ku ak nganre ri salah sekre na gerai kanre kanreang fast food ka ri Bandara ri Beijing sekitaran ualng April laloa, anjo wattua katte erok ki lampa ribka mae ri Hongkong erok ni lanjut mae ri Jakarta. Singkamma gerai umum na ri bandara, gerai na anjo todong punnai ruangan tattutup siagang beberapa meja ri luarak (out door). Kebetulan katte mempo ki ri area out door kah niak beberapa agang ta meroko. Tiba tiba niak sekre ibu ibu antu mempo beberapa meja bella na battu ri rombongan ta, na urusuk ki anak baine na antu kira kira umuruk na 3 atokah 4 taun, singkamma kana erok ki jambang anjo anak na. 

Emotion: disgusted
Na pakamma anjo macet lamba' ma mange ri toko ku ka lampa ma pammali hp ku tena mi anjari ku balukang hpku, na butuh dudu ma doe larro nyawaku. Le'ba na mi lampa pammali ku ka lamba' ka na pakamma macet, punna ku antara' ki ana' ku mange ri sikola na macet tongi jappa ya, anjomi lamba' tommi antama ana' ku ri sikolana. Masalah na larro ka ri sopir oto na ri dallekangku ka sallo dudui maju na hijau mi anjo lampu lalu lintas ka. Anjari larro ma poe, ku pencet tarrusu ki klakson na oto ku ri dallekang na anjo oto sumpaenga. Le'ba ku mi ku lewati anjo otoa, ta'bangka ka ka anjo otoa niakmi ri rampi' na oto ku. Nyatana anjo sopirna otoa erokki pammopporang ka sallo dudui na pamaju oto na.

Emotion: angry
Nakke rioloang ri ba'ji ka ri agang ku ri dallekang na balla ku. Na kana nakke anjari palukka doek na, nyata na teai. Tetangga ku lukka ki doek na, ka sikammai areng ku anjo tetanggaku, anjari salah tau mi mange na ba'ji. Larro na nyawa ku tena ku tarimai ri ba'ji cuma-cuma, anjari ku ba'ji tongi sikamma cara na ba'ji ka. Punna teai ammak na jelaskangi punna teai nakke lukka ki doek na kapang tena ku berhenti siba'ji. Malu tonji anjo na kasia', langsung mi na pamopporang ri nakke. Tea tonja palabbui masalah salah ba'ji ya anjo. Anjari antama ma langsung ri balla ku. Tea ma sibuntulu tau kamma anjo.

Emotion: angry
Silain na anjo masalah etik ka antu tantu na katte lekba mi ni isseng, katte todong teai ki hakim. Katte teai todong Karaeng Puang. Antu dottorok ka tena na punnai hak kulle na tentukan salahi kah tena antu tau maraenga, bajik anjo ri lalang na lino atokah akherat. Singkamma tong mi anjo hakim tena na punnai hak antu kulle aa na parek tindangan medis. Jari katte kulle tattak ni parek apa apa harusuk ni parek penanganan na tekamma anjo pasienga maraeng todong. Kulle tuo kah tena, anjo teai mi ranah na dottorok ka. Singkamma tong mi anjo maraenga punna niak kejadian kasus maraeng. Penganiayaan misal na. 

Emotion: fear
Perjalanan bisnisik ku mae ri singapura biasa mi ku parek wattu na ri taung 2013 samggeng na 2014. Silalang na Singapura, biasa tong ka mae ri Bangkok, Thailand, Frankfurt, Jerman siagang lekba ka mae ri Lisbon , Portugal anjari tau ammicara ri konferensi internasional. Nakke ngalle program pasca sarjana ri London, Inggris ri taung 2015 sanggeng na 2016. Wattu ku inji kuliah, nakke ku pakei wattu ku mae ri kota kota lainga ri Inggris. Pakarammula ri Cornwall ri timborang, Cardiff (Wales), niak desa ri Cotswolds, Cambrige, Oxford, Leeds, Sheffield, York, sanggeng na ri Edinburgh ri timboro (Skotlandia) lekba ngaseng ma mae rinjo.

Emotion: happy
Tanamo nikulle lappasak kamma-kamma anne nasabak sannakmi cipurukku nabambangi allo siallo bujuruk. Nakanamo tedonga, E buaja, ianjo paleng nubalassangi pammajikingku ri kau sarikbattang? Nakanamo buajaya, Teamako jai dudu bicarannu, nasabak ikau anne nia’ mako ilalang kakoasangku kamma-kamma anne. Nakanamo tedonga, Punna kamma antu paleng eroknu, tenamo takammana, tenamo tanukanreku , passammi pale nilanngere rolo bicararma tallua apa-apa maea anrinni ri tanmpaka, na nikutaknangi angkanaya niakkaja anjo paknaik bajik nibalasak kodi? Nakanamobuajaya, baji’mi punna kamma antu erokmu nasabak tenamo anne la kukanrenu.  Tasiapai sallona para attayang, niak tojemmo anjo mae pakdinging kaekae amrnanyuk, nakkutaknammo tedonga angkana, E pakdinging, nia’ka anjo pale olona angkana pakmaik bajik nibalasak kodi.

Emotion: angry
Anjo wattu ku ambangun, kah anjo operasi ku nakke antu mi operasi bedah bawa, ambangung posisi na bengkak mi muka ku singkamma tau lekba operasi plastik, nampa tak langnge langnge darah lumayan jai kah kulle sebelum na niak darah antu ni telan. Jahitan awalak na tena ni sakring, lekba na efek obat bius na lakbusuk wahh parkarammula mi antu, jahitan na ri giging ku muko sanggeng na rahang boko na singkamma punna lekba ki ni robek robek, nakke ngarruk ka palak painkiller efek na lintak ki tena na niak 1 menit lanyak mi (ni suntik malo infus) jari nakke kulle ka tinro poeng moterek. Ni bius total antu rasa na sannak nyaman na. 

Emotion: fear
Lange kulle terjadi kah peradangan ri dinding saluran pencernaan ta, biasa ni sakbuk flu battang atokah gastroenteritis. Langnge antu mi teflex niak na tekanan lalang battang antu na doronga lalang na battanga ammalo bawa ta. Mae ri penderita diabetes ka, na terapkangi pola hidup sehat , ak balle , siagang kontrol rutin kulle na jagai golla darah na barak ta kontrol ki jari tena na sebabkangi mual. Barak kulle ni cegah lange mae ri anak bayi kulle ni hindari rong ni sare kanre kanre atokah susu lalang posri terlalu jai atokah telalu lintak. Selain na anjo, konsultasikangi siagang dottorok rong parallu na tekamma. 

Emotion: disgusted
Anjo ka ngarrukang nga ni sakringa wattu na anggota keluarga yaa ammate mo antu alami sebenar na. Teai budaya, kah anjo pakrasangan nga tojeng tojeng battu ri kaleng ta tena niak hubungan na siagang budaya. Niak kah amateang na tau ni sambuk anjari sukacita? Tena na kurang jai jawaban na. Jai faktor panjari antu taua erok accinik kamatean lintak mo. Contoh na mi ananak durhaka antu jai erok na kodi sipak na kerokki harta warisan nga lintak. Tantu mi akmateang na tau toang na na sambuk anjari suka cita. Anjo sala sekre na conto, tantu kulle jai ri lalang na linoa.

Emotion: sad
Bullying antu ni kana manifestasi battu ri konsep kaleng ta antu negatif ka. Pelaku bullying na sareii kesan erok ni hormati na sakring tena napunnai kompetensi atokah kelebihan sanggeng na kulle na intimidasii tua lainga bajik anjo secara fisik atokah emosional. Ternyata ri Indonesia niak todong undang undang ngaturuk tentang bullying anne nahh, punna lalang tindakan penganiayaan lalang bantuk ringan pelaku na kulle ni jerat pasal 351 KUHP, antu ancaman na maksimal 2 taung 8 bulang pidana penjara siagang punna tindakan perundungan ni parek ri tampak umum, ni permalukangi harkat martabat pelaku na kulle tong ni taba pasal 310 siagang 311 KUHP siagang ancaman pidana penjara paling sallo 9 ulang.

Emotion: fear
Niak bayuang tau Inggris langsungi jai doekna lekbakna guppa koing bulaeng umurukna bilangngang taungmi wattunna napabajiki anjo ballaka. Wattunna napabajiki daparakna dapuruka, niak naguppa cangkirik cakdi. Sanna’ takbangkana wattunna nacinik niak lalangna 260 koing bulaeng. Wattunna niteliti, anjo koing bulaenga sitojengna battu ri taung 1610 sanggenna taung 1727. Wattuna nigali anjo daparaka, terasaki mingka nakareki pipa listrikji, ternyata anu jai dudu koing bulaeng rawa. Langsung mentongi pila’ jai doekna ka guppai harta tena nisangka-sangkai nampa tania anu sikekdek ka jai dudu joka. Mingka tenaja na allei langsung kale-kalengna, akkutaknangji rolo antekamma batena nibage anjo koing bulaenga. Langsungi attarima kasih mange ri Karaengata’ala nasabak nisareangi dallek jai.

Emotion: surprise
Iyaa memang wajarak ji. Wajarak ji yaa tena na moterek punna mae boya doek barak kulle nabayarak cicilan oto na battu ri hasselek driver online na. Mingka kenyataan na? Lalang na 5 ulang iyaa anjari driver online nampa jarang poeng moterek, lalang na 5 ulang aa anjo battu tong mi rentenir kamae ri ballak ta. Anjo rentenir na sanggeng na tena na tega erok larro ri ammak ku, kah ammak ku bajiki mae ri iyaa punna battui na seri minung apa segala macam, na patannangi , siagang na pareki tappa kana anjo pasti ni bayarak ji. Nampa kurang ajarak na anjo bapak ku, punna ni kutaknang ri ammak ku kana kamae anjo doek ka kah erok ni bayarak cicilan oto aa, bapak ku ak larro larro ii nampa kana mae ri ammak ku kana cerewet ki bedeng kulle na ak tuntut ja. Iyaa seolah olah na kaluppai kana niak 3 (tallu) anak na minawang na tanggung beban na.

Emotion: surprise
Ri pong dare’ angkanaya, Anngapami antu mae unti lekbaka nulamung, sarikbattang? nakanamo pong Darek, ai tena harapang sarikbattang, pakrisiki atingku anciniki nasabak tenan aerok aklekok, tena naerok assuluk bornhanna, matei saribattang. Nakana tommo pong Kura-kura, Untingku saribattang, bajikmangkaji bakkak-bakkakna, kira-kira akbirimmi assuluk buana." Akkirnburumi pong Darek ri pong Kura-kura allanngereki caritanna i Kura-kura, nasabak akbirinnamo akbua untinna. Le’ baki massing accrita kamma anjo, massing ammoterekrni mange ri tampakna ngaseng. Nia’rno sekre allo nasigappa seng pole. Na anjo wattua akbua tommi untinna pong Kura-kura, siagang jai tommi ti’noi rate ri pokokna. Erok tommi nakanre untinna pong Kura-kura natena nakkulle, nasaba’tena nakkulle natakbang, tena tong nakkulle anngambik

Emotion: angry
Ri Indonesia malla ki tau na punna amminawangi ri proses hukum ka punna anjari saksi kecelakaan ki. Anjo mi jai kasus susai ri selesaikan. Anne mi panggaukang na anjari nilai budaya ri lalang tallasa hukum na ri Indonesia. Anjari punna niak tau accini tau ri jappa ya, na tabrak lari pajappa lain pahang -pahanga tea erok anjari saksi ka teai na amminawangi proses hukum ka nampa teai na pela'-pela' wattu na ri persidanganga. Haris Budiman anjo Ketua na LPSK a'janji erokki na lindungi kasalamatan na anjo ngaseng saksi-saksia ri Indonesia. Anjomi masyarakat ngaseng tea mi na malla anjari saksi ka pasti ri lindungi siagang LPSK.

Emotion: fear
Sadam anne ero'ki nalanjutkan pendidikanna ri kuliahyya tapi terkendalai ri biayana pammantanganga. Awala;na anne Sadam anjamai le'bana lulusu ri sikolayya, niajia nia'na tena anjari wattuna angappa saran ri Lurayya. Usahana siagang kegigihanna anne saddam ri sikolayya siagang semangatna napare' salewangangngi pammantangangna, akhirna anne sadam tembuski seleksi antama' ri Politeknik ATK Yogyakarta ripatangi kementrianga. Le'bana diterimai ri kuliahyya nacini' rincian balinna pendidikanna lompoi. Anne anjari tantangan ri Sadam siagang pammatanganna. Manggena anne anjari buruh bangunan siagang ammana anajri buruh swasta, nassami sawala'ki nappacukup balinna pendidikan anakna. Tapi akhirna anne tenaja anjari kendala nasaba' Sadam angappai bantuan beasiswa  pendidikan ri pemmerintahan Desana Sadam. Sadam siagang pammantanganna angaiki siagang tarima kasihki kullei dipercaya angappa beasiswa.

Emotion: happy